  Майя Бывальцева 28-тӥ коньывуонэ Удмуртилэн кунлыкезлы 100 ар тырмонлы сӥзем видеолекциосын курслэн сизьыметӥ сериез потӥз. Элькунысь Тужгес выль историысь ужкагазъёсъя центрысь ивортодэтъя но ужкагазъёсты шараянъя ёзэтысь валтӥсь ӧнерчи Наталья Карпова вералоз, кызьы 1941-тӥ арын Удмуртия кунлэн ожгар промышленностья тужгес бадӟым шоринтыез луиз, эвакуацие келям муртъёсты, сӧсыртэм ожгарчиосты кутыны кутскиз но фронтэ сиён-юон келяз. Удмуртия Быдӟым Атыкай ож аръёсы Со вир кисьтонэз адӟем но кӧшкемыт учыръёс сярысь егитъёслы вераны быгатӥсь муртъёс арысь аре ӧжытгес кылё. Но архив ужъюртъёслы луыса милям ужкагазъёсын тодматскыны, отысь улосчиосмылэн адӟонзы сярысь тодыны луонлыкмы вань. Удмурт Элькунысь тужгес выль историысь ужкагазъёсъя центрын утиськись ужкагазъёсысь ми Удмурт АССР-ысь обороная промышленностьлэн ож аръёсы ужамез, гурт возёслэн, дышетонлэн, лулчеберетлэн азинскемез сярысь тодыны быгатӥськомы Наталья Карпова, Удмуртиысь тужгес выль историысь ужкагазъёсъя центрысь ивортодэтъя но ужкагазъёсты шараянъя ёзэтысь валтӥсь ӧнерчи   Удмуртиысь Буре ваён книгаын гожтэмъёсъя, элькунмы тушмонэн нюръяськыны 364 сюрс пала пиоссэ но нылъёссэ келяз, татын 30-лэсь трос общевойсковой, кавалерийской, авиационной частьёс но огазеяськемъёс кылдытэмын вал. Секыт ужез пересьёс, нылкышноос но быдэ вуымтэос быдэсъязы. Асьсэдыз жалятэк тыршемзэс возьматӥзы егитъёслэн фронтовой бригадаоссы но вылӥ урожай басьтӥсь звеноос. 1942-тӥ арын тулыс кунын тракторен ужась нылкышноослэн бригадаоссы куспын социалистической ӵошатскон кутскиз. Отчы элькунысьтымы 300 трактористкаос пыриськизы. Устоез вал Пычас МТС-ысь комсомолкалэн Людмила Кузнецовалэн егитъёслэсь бригадаез. Со пуктэм ужпумъёсты кык-куинь поллы вылтӥ быдэсъяз, эстӥськонэз шыръяз. 1944-тӥ арын тракторен ужась егитъёслэн 334 бригадазы вал ни, соос пӧлысь 28-ез арлы планэз 200 процентлы быдэсъязы Наталья Карпова, Удмуртиысь тужгес выль историысь ужкагазъёсъя центрысь ивортодэтъя но ужкагазъёсты шараянъя ёзэтысь валтӥсь ӧнерчиОзьы ик лекциез учкисьёс Ижкар – Балезино чугун сюрес лэсьтон, фронтлы юрттонъя движенилэн ужамез но Удмуртиысь комсомоллэсь нимзэ нуллӥсь 174-тӥ истребительной противотанковой дивизионлэн адӟонэз сярысь тодозы.   Тодэ вайытом, «Terra Удмуртия» ӵектос 14-тӥ коньывуонэ кутскиз. Солэн нырысетӥ выпусказ егит тодосчи, археолог, Удмурт кун университетысь Историяя но социологияя институтысь доцент Александр Митряков удмурт музъемъёслэн вашкалазы сярысь вераз. «Кыдёкысь дауръёс пушкысь»: удмурт музъемъёслэн вашкалазы Кыкетӥ выпускын Удмуртиын корт поттон заводъёслэн кылдэмзы, Ижын но Воткаын нырысетӥ улӥсьёс сярысь Россиысь тодосъя академилэн Урал ёзэтысьтыз Эскеронъёсъя удмурт федерал центрлэн Историяя, кылъя но литературая удмурт институтысь тодосъя ӧнерчи, истори тодосъя кандидат Николай Пислегин вераз. Иж но Вотка заводъёс: кылдэмзы но нырысетӥ улӥсьёсыз Видеолекциосын курслэн куинетӥ серияз Ижкарысь М. Т. Калашников нимо музейысь экспозициосъя ёзэтлэн кивалтӥсез Лада Михайлова вераз, кызьы Ижысь заводын пыӵал тӥрлык поттыны кутскизы, кыӵе пыӵалъёс лэсьтӥзы татын XIX даурын. Кызьы Ижысь заводын пыӵал поттыны кутскизы Ньылетӥез выпуск удмуртъёслэн историысьтыз тужгес шимес учырлы – Мултан ужлы – сӥземын. Учкисьёс тодӥзы, кызьы Росси империысь устоосыз журналистъёс, юристъёс но мер ужасьёс адямиез куробон сётэмен янгыше уськытэмъёсты утьыны выризы. Мултан уж – кызьы удмуртъёсты янгыше уськытон быдэс Росси империез зуркатӥз Витетӥяз видеолекциын Удмуртиысь кун архивлэн ёзэтысьтыз валтӥсь ӧнерчи Максим Шишкин вераз, кызьы ХХ даур кутсконын Ижысь но Воткаысь рабочийёслэн большевикъёслы пумитъяськонзылэн шорсюлэмъёсыз луизы. Ижын но Воткаын пумитъяськон: бугыръяськись 1918-тӥ ар Видеолекциосын курслэн куатетӥ серияз Глазкарысь шаертодонъя музейысь тодосъя ӧнерчи Марина Ворончихина вераз, кызьы элькунлэн уйпалаз Совето Союзысь тужгес бадӟымзэ льнозаводэз пуктыны малпало вал но малы ӵектос улонэ ӧз пыӵа. «Глазкарысь завод»: льнозаводысен уранозь Азьвылъёссэ но выль выпускъёсты «Terra Удмуртия» ӵектослэн ютуб-каналысьтыз, озьы ик ивортодэъя «Удмуртия» агентстволэн сайтысьтыз но мерлыко вотэсъёсысь учке. Тегъёс: Мерлык Ижкар Удмуртия БыдӟымАтыкайож ож Удмуртилэнкунлыкезлы100ар 100ар  